 Mudane Cabdiraxmaan Cabdilaahi IsmaaciilSaylici, waxa uu wasaaradda dhallinyarada iyo Ciyaaraha ku hambalyeeyey dedaalka ay gelisay inuu tartankani guul kusoo dhammaado, waxaana uu hoosta ka xarriiqay in xukuumaddu xil weyn iska saartay sidii ay dayarta u dhiirrigelin lahayd, waxaana isaga oo arrimahaas ka hadlaya uu yidhi, Aad iyo aad baan u hambalyeynayaa wasaaradda Dhallinyarada iyo Ciyaaraha, wasiirka, agaasimaha guud iyo dhammaanba gacan-yareyaashooda, sidoo kale waxa aan hambalyeynayaa labada kooxood ee ciyaarta kama-dambaysta ah isugu soo baxay ee kaalmaha koowaad iyo labaad kala galay, dhallinyarada reer Somaliland waxa aan u sheegayaa inay ciyaartu tahay caafimaad, sharaf, isbarasho iyo ummadda oo is-dhexgasha iyo inuu nin waliba ku fikiro sidii uu kooxdiisa u horumarin lahaa, haddii aanu xukuumadda KULMIYE nahayna aad iyo aad baanu usoo dhaweynaynaa oo u dhiirrigelinaynayaa dhammaanba ciyaaraha kala duwan. 